La economia keynesiana se centró en el análisi de las causas i consecuencias delas variacionis dela demanda agregá i las sus relacionis con el nivel d'empleu i d'engresus. El enterés final de Keynes hue poel dotal a unas estitucionis nacionalis o enternacionalis de poel pa controlal la economia enas épocas de recesión o crisi. Esti control se realiçava medianti el gastu presupuestariu del Estau, política que se llamó política fiscal. La justificación económica pa atual assina, parti sobri tou, del efectu multiplicaol que se prouci anti un encrementu ena demanda agregá.